Jordanski dinar

Jordanski dinar, arapski: دينار أردني , (ISO 4217: JOD) je valuta Jordana. Osim u Jordanu koristi se na Zapadnoj obali paralelno s novim izraelskim šekelom. Dijelise na tri podjedinice: dirham (1/10 dinara), pijastru (1/100 dinara) i fils (1/1000 dinara). Jordanski dinar izdaje Centralna banka Jordana.

 Historija 
Do 1949. godine Jordan je koristio palestinsku funtu kao svoju valutu. Od tada je u upotrebi dinar koji je zamijenio funtu u odnosu 1:1. Tada su predstavljene novčanice od 500 filsa, te 1, 5 ,10 i 50 dinara, kao i kovanice od 1, 5, 10, 20, 50 i 100 filsa. Od 23. oktobra 1995. godine kurs Jordanskog dinara je fiksno vezan za kurs Američkog dolara u približnom odnosu 1 dinar = 1,41044 dolara 

 Novčanice 
U upotrebi su novčanice od 1, 5 ,10 i 50 dinara (ove zadnje su redizajnirane 1999. godine), te također i novčanice od 20 dinara koje su puštene u opticaj 1977. godine. Novčanica od ½ dinara je zamijenjena kovanicom 1999. godine.

 Kovanice 
U upotrebi su kovanice od: 1/2, 1, 2½, 5 i 10 pijastri, te 1/4, 1/2 i 1 dinara. Prva emisija kovanica od 1 filsa je imala grešku jer je na njoj stajalo 1 fil umjesto 1 fils. Kovanice od 20 fils su se koristile do 1965. godine, a kovanice od 1 filsa do 1985. godine.

 Vanjski linkovi 
 Jordanske novčanice 
 Jordanske kovanice

 Reference 

Kategorija:Jordan
Kategorija:Azijske valute
Kategorija:Valute u optjecaju
Kategorija:Valute uvedene u 1949.
Kategorija:Fiksni devizni kurs